ควันหลงหุ้นขวัญใจมหาชน
เป็นประเพณีปีละครั้ง ตั้งแต่ปี 2555 เป็นต้นมา น.ส.พ.ข่าวหุ้นธุรกิจ ร่วมกับพันธมิตรสำคัญอันได้แก่ ตลาดหลักทรัพย์แห่งประเทศไทย และบริษัทที่ปรึกษาการเงินครบวงจร APM จะจัดงานแจกรางวัล “หุ้นขวัญใจมหาชน” ขึ้นมา
27 พ.ค. 2559

ขี่พายุ ทะลุฟ้า : ชาญชัย สงวนวงศ์
 
เป็นประเพณีปีละครั้ง ตั้งแต่ปี 2555 เป็นต้นมา น.ส.พ.ข่าวหุ้นธุรกิจ ร่วมกับพันธมิตรสำคัญอันได้แก่ ตลาดหลักทรัพย์แห่งประเทศไทย และบริษัทที่ปรึกษาการเงินครบวงจร APM จะจัดงานแจกรางวัล “หุ้นขวัญใจมหาชน” ขึ้นมา
จัดติดต่อกันมาจนปีนี้เป็นที่ 4 แล้วครับ งานครั้งที่ 4 เพิ่งจะผ่านพ้นไปด้วยดี เมื่อค่ำคืนวันที่ 23 พ.ค.ที่ผ่านมา ณ ห้องศุกรีย์ชั้น 3 อาคารตลาดหลักทรัพย์ฯ(ใหม่) ก็ห้องเดียวกับที่ใช้เปิดงาน “เฟิร์สท์ เดย์ เทรด” นั่นแหละครับ
คุณเกศรา มัญชุศรี กรรมการและผู้จัดการตลาดหลักทรัพย์ฯให้เกียรติมาเป็นผู้แจกรางวัลหุ้นขวัญใจมหาชน 8 กลุ่ม รางวัลหุ้นขวัญใจมหาชนในตลาด mai 1 รางวัล และรางวัลสุดยอดหุ้นขวัญใจมหาชน อันเป็นรางวัลใหญ่อีก 1 รางวัล
หลักเกณฑ์การพิจารณารางวัลหุ้นขวัญใจมหาชน ใช้เกณฑ์ประชามติสถานเดียว โดยนำแบบสอบถามประมาณ 4,000 แบบ ให้นักลงทุนทั่วประเทศเลือกหุ้นในดวงใจที่ชอบที่สุดในแต่ละกลุ่ม
ความชื่นชอบของนักลงทุนในหุ้นตัวใด อาจจะมาจากความประทับใจในเรื่องของเงินปันผล ผลตอบแทนด้านราคาหุ้น สภาพคล่องของหุ้นในการซื้อง่ายขายคล่อง อาจจะมีความนิยมในคณะผู้บริหารบริษัท ตลอดจนความมีบรรษัทภิบาล และหรืออื่นๆ
ซึ่งก็เป็นหลักเกณฑ์ที่ค่อนข้างจะกว้างขวางมาก แต่ก็สามารถซึมซับแรงสะท้อนอย่างหลากหลายของนักลงทุนได้เป็นอันดี
รางวัลหุ้นขวัญใจมหาชน มิได้มีวัตถุประสงค์แฝงเร้นในเรื่องของผลประโยชน์เชิงพาณิชย์ ฉะนั้นจึงมีหลักประกันอันดีว่า รางวัลที่ได้รับเป็นเสียงสะท้อนความนิยมจากนักลงทุนโดยแท้จริง และมิได้มี “ใบสั่ง” ใดโดยเด็ดขาด
รางวัลหุ้นขวัญใจมหาชน (Popular Stock Awards) ปีที่ 4 ประจำปี 2558 จึงปรากฏผลดังนี้
อันนี้ ต้องบอกว่าพลิกล็อกมากเลย พลิกล็อกจากบมจ.เจริญโภคภัณฑ์อาหาร (CPF) ที่เคยครองรางวัลมา 2 ปีซ้อน และพลิกล็อกจากบมจ.ไมเนอร์ อินเตอร์เนชั่นแนล (MINT) ที่ครองรางวัลนี้เมื่อปีที่แล้ว
MTLS เข้าตลาด 26 พ.ย. 57 ราคาไอพีโอ 5.50 บาท ปัจจุบันราคา 20.10 บาท ค่าพี/อี 46.60 เท่า
PTTGC กลายเป็นหุ้นขวัญใจมหาชนกลุ่มอุตสาหกรรม 4 ปีซ้อน
แม้ราคาหุ้น INTUCH จะย่อตัวลงมา แต่ยังคงเป็นหุ้นปันผลในอัตราสูงเสมอมา
EA แสดงฐานะเป็นโกรท สต๊อก เข้าตลาดเมื่อ 30 ม.ค. 56 ราคาไอพีโอ 5.50 บาท ราคาปัจจุบัน 21.90 บาท อัตราส่วนพี/อี 29 เท่า
พบกันใหม่ปีหน้ากับหุ้นขวัญใจมหาชน 2559 ที่นับวันจะตื่นเต้นเร้าใจยิ่งขึ้นทุกปี 